
24. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ, 
ОДРЖАНЕ 17. ЈУНА 2026. ГОДИНЕ


Седница је почела у 10.30 часова. 

	Седници је председавао Угљеша Марковић, председник Одбора.

	Седници су присуствовали чланови Одбора: Томислав Јанковић, Драган Јовановић,   Бранислав Јосифовић, Мирослав Кондић, Мирослав Петрашиновић, Весна Савовић Петковић, Драган Станојевић, Ненад Филиповић и Далибор Шћекић. 

            Седници је присуствовала и заменик члана Одбора Сања Џајић (заменик Сташе Стојановић).

[bookmark: _GoBack]            Седници нису присуствовали чланови Одбора: Мила Поповић, Ђорђе Станковић, др Татјана Марковић Топаловић, Јасмина Каранац, Роберт Козма, Предраг Марсенић, нити њихови заменици.

	Седници је присутвовао из Министарства грађевинарства, саобраћаја и инфраструктуре Мирослав Алемпић, в.д. помоћник министра за друмски транспорт, путеве и безбедност саобраћаја.

          Одбор је, једногласно (11 „за“) у складу са предлогом председника Одбора усвојио следећи

Д н е в н и  р е д :

1. Разматрање Предлога закона о допунама Закона о утврђивању јавног интереса и посебним поступцима ради реализације пројекта изградње инфраструктурног коридора ауто-пута Е-761, деоница Појате-Прељина, који је поднела Влада (број 011-1526/26 од 17. априла 2026. године).
Прва тачка дневног реда: Разматрање Предлога закона о допунама Закона о утврђивању јавног интереса и посебним поступцима ради реализације пројекта изградње инфраструктурног коридора ауто-пута Е-761, деоница Појате-Прељина, који је поднела Влада (број 011-1526/26 од 17. априла 2026. године)

	У уводном излагању Мирослав Алемпић, в.д. помоћник министра за друмски транспорт, путеве и безбедност саобраћаја, истакао је да ће Моравски коридор бити завршен до краја године. Овај пројекат треба наставити тако што ће се објединити крак који иде од Краљева до Новог Пазара како би се везао за Моравски коридор, као и за ауто-путеве Коридор 10 и Коридор 11. Истакао је да је Моравски коридор велики подстрек за развој и функционисање привреде тог региона.

	Дискусије по овој тачки дневног реда није било.

Одбор је, у складу са чланом 155. став 2. Пословника Народне скупштине, једногласно (11 „за“), одлучио да предложи Народној скупштини да прихвати Предлог закона о допунама Закона о утврђивању јавног интереса и посебним поступцима ради реализације пројекта изградње инфраструктурног коридора ауто-пута Е-761, деоница Појате-Прељина, који је поднела Влада (број 011-1526/26 од 17. априла 2026. године).  
	
За известиоца Одбора на седници Народне скупштине одређен је Угљеша Марковић, председник Одбора.

            Седница је закључена у 10.35 часова.

Седница је преношена у live stream-у и тонски снимана, а видео запис се налази на интернет страници Народне скупштине.






  ЗАМЕНИК СЕКРЕТАРА OДБОРА                                          ПРЕДСЕДНИК ОДБОРА            

           Неда Николић                                                                            Угљеша Марковић

